बीजेपी में शामिल हुईं बांग्लादेशी अभिनेत्री, नागरिकता को लेकर उठे सवाल  
बीजेपी में शामिल हुईं अंजू घोष 
बांग्लादेश की चर्चित अभिनेत्री हैं अंजू 
नागरिकता के सवाल पर रहीं चुप
बांग्लादेश की जानी-मानी फिल्म अभिनेत्री अंजू घोष (Anju Ghosh) बुधवार को भारतीय जनता पार्टी (BJP) में शामिल हो गई हैं. कोलकाता में पार्टी के प्रदेश अध्यक्ष दिलीप घोष (Dilip Ghosh) की उपस्थिति में अंजू ने बीजेपी की सदस्यता ली है. इस दौरान सुश्री घोष को बीजेपी का झंडा सौंपा गया. वहीं दूसरी ओर अब उनकी नागरिकता को लेकर सवाल उठ रहे हैं. मीडिया ने उनकी वर्तमान नागरिकता के बारे में पूछा गया, तो उन्होंने बोलने से इनकार कर दिया. समाचार एजेंसी एएनआई द्वारा जारी की गई तस्वीरों में साफ देखा जा सकता है कि बांग्लादेशी अभिनेत्री अंजू अपने हाथों में बीजेपी का झंडा लिए हैं. उनके साथ दिलीप घोष भी हैं. 
West Bengal: Bangladeshi Actress Anju Ghosh joined BJP in presence of state party president Dilip Ghosh in Kolkata, earlier today. When she was asked about her present citizenship, she denied to speak. pic.twitter.com/QfH3TaLP8b
अंजू बांग्ला फिल्मों की एक चर्चित अभिनेत्री हैं. 1989 में, उनकी फिल्म '' बेडर मेये जोसना '' (जोसना, जिप्सी बेटी) ने बांग्लादेश फिल्म इतिहास में सबसे ज्यादा कमाई करने वाली फिल्म होने का रिकॉर्ड बनाया है. 
बता दें कि बीते कुछ दिनों में टीएमसी के नेताओं के साथ-साथ कई क्षेत्र के लोगों ने बीजेपी का दामन थामा है. पश्चिम बंगाल बीजेपी के प्रमुख कैलाश विजयवर्गीय ने कुछ समय पहले कहा था कि राज्य में होने वाले विधानसभा चुनाव से पहले कई चरण में लोग बीजेपी में शामिल होंगे.